Document ID: 31990D0258

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Μαΐου 1990
για τον καθορισμό του ζωοτεχνικού πιστοποιητικού των αναπαραγωγών αιγοειδών και προβατοειδών καθαράς φυλής, του σπέρματός τους, των ωαρίων και των εμβρύων τους
(90/258/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 89/361/ΕΟΚ του Συμβουλίου της 30ής Μαΐου 1989 που αφορά τα αιγοειδή και τα προβατοειδή αναπαραγωγής καθαράς φυλής (1), και ιδίως το άρθρο 6,
Εκτιμώντας:
ότι σύμφωνα με το άρθρο 6 της οδηγίας 89/361/ΕΟΚ εναπόκειται στην Επιτροπή να καθορίσει σύμφωνα με τη διαδικασία που προβλέπεται στο άρθρο 8 της εν λόγω οδηγίας, το ζωοτεχνικό πιστοποιητικό που απαιτούν τα κράτη μέλη κατά την εμπορία των αιγοειδών και προβατοειδών αναπαραγωγής καθαράς φυλής. του σπέρματός τους, των ωαρίων και των εμβρύων τους·
ότι πρέπει να καθορισθούν τα στοιχεία του ζωοτεχνικού πιστοποιητικού· ότι πρέπει να προβλεφθεί ένα μοντέλο ζωοτεχνικού πιστοποιητικού και οι όροι υπό τους οποίους μπορούν να συμπεριληφθούν τα στοιχεία στα έγγραφα που συνοδεύουν τα αιγοειδή και τα προβατοειδή αναπαραγωγής καθαράς φυλής, του σπέρματός τους, των ωαρίων και των εμβρύων τους·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα στοιχεία που αναφέρονται στο πιστοποιητικό των αιγοειδών και προβατοειδών αναπαραγωγής καθαράς φυλής, είναι τα ακόλουθα:
- οργανισμός που εκδίδει το πιστοποιητικό,
- ονομασία του γενεαλογικού βιβλίου,
- αριθμός καταχώρησης στο γενεαλογικό βιβλίο,
- ημερομηνία έκδοσης του πιστοποιητικού,
- μέθοδος αναγνώρισης,
- αναγνώριση,
- ημερομηνία γεννήσεως,
- φυλή,
- φύλο,
- όνομα και διεύθυνση του γεννήτορα,
- όνομα και διεύθυνση του ιδιοκτήτη,
- γενεαλογία:
1.2.3 // Πατέρας // Πάππος // Μάμμη // Αριθμός γενεαλογικού
βιβλίου // Αριθμός γενεαλογικού
βιβλίου // Αριθμός γενεαλογικού
βιβλίου // Μητέρα // Πάππος // Μάμμη // Αριθμός γενεαλογικού
βιβλίου // Αριθμός γενεαλογικού
βιβλίου // Αριθμός γενεαλογικού
βιβλίου
2. Τα αποτελέσματα των ελέγχων επιδόσεων καθώς και τα ενημερωτικά αποτελέσματα (με αναφορά προέλευσής τους) της εκτίμησης της γενετικής αξίας του ίδιου του ζώου και των γονέων και πάππων του, αναφέρονται στο πιστοποιητικό, εφόσον έχουν εκτελεστεί σύμφωνα με την απόφαση 90/256/ΕΟΚ της Επιτροπής (2).
Άρθρο 2
Τα στοιχεία που προβλέπονται στο άρθρο 1 μπορούν να αναφέρονται:
1. Με τη μορφή πιστοποιητικού σύμφωνα με το υπόδειγμα που εμφαίνεται στο παράρτημα Ι.
2. Στα έγγραφα που συνοδεύουν τα αιγοειδή και προβατοειδή αναπαραγωγής καθαράς φυλής. Στην περίπτωση αυτή οι αρμόδιες αρχές είναι υποχρεωμένες να πιστοποιήσουν τα στοιχεία που αναφέρονται στο άρθρο 1 και περιέχονται στα έγγραφα αυτά με την ακόλουθη διατύπωση:
«Ο υπογραμμένος πιστοποιώ ότι τα παρόντα έγγραφα περιέχουν τα στοιχεία που αναφέρονται στο άρθρο 1 της απόφασης 90/258/ΕΟΚ της Επιτροπής».
Άρθρο 3
Τα ακόλουθα στοιχεία σχετικά με το σπέρμα των αιγοειδών και προβατοειδών αναπαραγωγής καθαράς φυλής αναφέρονται στο ζωοτεχνικό πιστοποιητικό:
- όλα τα στοιοχεία που αναφέρονται στο άρθρο 1, σχετικά με το αρσενικό ζώο από το οποίο προέρχεται το σπέρμα, για τις γαλακτοπαραγωγικές φυλές, η ομάδα αίματος του ζώου, ή τα αποτελέσματα δοκιμασίας του παρέχουν ισοδύναμες επιστημονικές εγγυήσεις,
- πληροφορίες που επιτρέπουν την αναγνώριση του σπέρματος την ημερομηνία λήψης καθώς και το όνομα και τη διεύθυνση του οργανισμού που πραγματοποίησε τη λήψη καθώς επίσης και τα στοιχεία του παραλήπτη.
Άρθρο 4
Τα στοιχεία που προβλέπονται στο άρθρο 3, μπορούν να αναφέρονται:
1. Με τη μορφή πιστοποιητικού σύμφωνα με το υπόδειγμα που εμφαίνεται στο παράρτημα ΙΙ.
2. Στα έγγραφα που συνοδεύουν το σπέρμα των αιγοειδών και προβατοειδών αναπαραγωγής καθαράς φυλής. Στην περίπτωση αυτή οι αρμόδιες αρχές είναι υποχρεωμένες να πιστοποιούν τα στοιχεία που περιέχονται στο άρθρο 3 και αναφέρονται στα έγγραφα με την ακόλουθη διατύπωση:
«Ο υπογραφόμενος πιστοποιώ ότι τα παρόντα έγγραφα περιέχουν τα στοιχεία που αναφέρονται στο άρθρο 3 της απόφασης 90/258/ΕΟΚ της Επιτροπής».
Άρθρο 5
1. Τα ακόλουθα στοιχεία τα σχετικά με τα ωάρια των αιγοειδών και προβατοειδών αναπαραγωγής καθαράς φυλής αναφέρονται στο ζωοτεχνικό πιστοποιητικό:
- όλα τα στοιχεία που εμφαίνονται στο άρθρο 1 σχετικά με την προβατίνα ή την αίγα από την οποία προέρχεται το ωάριο,
- πληροφορίες που επιτρέπουν την αναγνώριση του ωαρίου, την ημερομηνία λήψης καθώς και το όνομα και τη διεύθυνση του οργανισμού λήψης, καθώς και τις πληροφορίες που αφορούν τον παραλήπτη.
2. Όταν υπάρχουν περισσότερα από ένα ωάρια ανά σωληνάριο πρέπει να αναφέρονται σαφώς. Εξάλλου, τα εν λόγω ωάρια πρέπει να έχουν όλα τους τους ίδιους γεννήτορες.
Άρθρο 6
Τα στοιχεία που προβλέπονται στο άρθρο 5, μπορούν να αναφέρονται:
1. Με τη μορφή ζωοτεχνικού πιστοποιητικού σύμφωνα με το υπόδειγμα που εμφαίνεται στο παράρτημα ΙΙΙ.
2. Στα έγγραφα που συνοδεύουν τα ωάρια των αιγοειδών και προβατοειδών αναπαραγωγής καθαράς φυλής. Στην περίπτωση αυτή οι αρμόδιες αρχές είναι υποχρεωμένες να πιστοποιούν τα στοιχεία που αναφέρονται στο άρθρο 5 και περιέχονται στα έγγραφα αυτά με την ακόλουθη διατύπωση:
«Ο υπογεγραμμένος πιστοποιώ ότι τα παρόντα έγγραφα περιέχουν τα στοιχεία που αναφέρονται στο άρθρο 5 της απόφασης 90/258/ΕΟΚ της Επιτροπής».
Άρθρο 7
1. Τα ακόλουθα στοιχεία σχετικά με τα έμβρυα που προέρχονται από αιγοειδή και προβατοειδή αναπαραγωγής καθαράς φυλής αναφέρονται στο ζωοτεχνικό πιστοποιητικό:
- όλα τα στοιχεία που αναφέρονται στο άρθρο 1, σχετικά με τις θηλυκές δότριες και από όλα τα στοιχεία που εμφαίνονται στο άρθρο 3 πρώτη περίπτωση σχετικά με τους αρσενικούς δότες,
- πληροφορίες που επιτρέπουν την αναγνώριση του εμβρύου, την ημερομηνία σπερματένχυσης ή γονιμοποίησης, την ημερομηνία λήψης, καθώς και το όνομα και τη διεύθυνση του οργανισμού λήψης και του παραλήπτη.
2. Εάν υπάρχουν περισσότερα από ένα έμβρυα ανά σωληνάριο, πρέπει να αναφέρονται σαφώς. Εξάλλου πρέπει τα εν λόγω έμβρυα να έχουν τους ίδιους γεννήτορες και προγεννήτορες.
Άρθρο 8
Τα στοιχεία που προβλέπονται στο άρθρο 7 μπορούν να αναφέρονται:
1. Με τη μορφή ζωοτεχνικού πιστοποιητικού σύμφωνα με το υπόδειγμα που εμφαίνεται στο παράρτημα IV.
2. Στα έγγραφα που συνοδεύουν τα έμβρυα των αιγοειδών και προβατοειδών αναπαραγωγής καθαράς φυλής. Στην περίπτωση αυτή οι αρμόδιες αρχές είναι υποχρεωμένες να πιστοποιούν τα στοιχεία που προβλέπονται στο άρθρο 7 και αναφέρονται στα έγγραφα αυτά με την ακόλουθη διατύπωση:
«Ο υπογεγραμμένος πιστοποιεί ότι τα παρόντα έγγραφα περιέχουν τα στοιχεία που αναφέρονται στο άρθρο 7 της απόφασης 90/258/ΕΟΚ της Επιτροπής».
Άρθρο 9
Η παρούσα απόφαση απευθύνεται στα κράτη μέλη.
Βρυξέλλες, 10 Μαΐου 1990.

Labels: 3
16
6